বাংলা উইকিপিডিয়া

বাংলা উইকিপিডিয়া হলো উইকিমিডিয়া ফাউন্ডেশন পরিচালিত উইকিপিডিয়া নামক উন্মুক্ত অনলাইন বিশ্বকোষের বাংলা সংস্করণ। এই সংস্করণটি ২৭ জানুয়ারি ২০০৪ সালে প্রথম যাত্রা শুরু করে। এটি ২০০৬ সালের অক্টোবরে বাংলা উইকিপিডিয়া ১০,০০০ নিবন্ধ এবং ২০২০ সালের ২৫ ডিসেম্বর ১ লক্ষ নিবন্ধের মাইলফলক অর্জন করে। ৬ অক্টোবর ২০২৪ পর্যন্ত বাংলা উইকিপিডিয়াতে ১,৫৮,৮৬৭টি নিবন্ধ সৃষ্টি করা হয়েছে এবং সর্বমোট ৭৬,৫৬,৪৮৯ বার সম্পাদনা হয়েছে। আশ্চর্যজনকভাবে, যদিও এটি শীর্ষস্থানীয় উইকিপিডিয়ার তুলনায় পরে যোগদান করেছে তবুও ভাষা অনুসারে ৩৩৪ টি সক্রিয় উইকিপিডিয়ার মধ্যে নিবন্ধের গভীরতার দিক থেকে এটি ষষ্ঠ অবস্থানে রয়েছে। বর্তমানে ১,০৩৩ জন সক্রিয় স্বেচ্ছাসেবক বাংলা উইকিপিডিয়ায় কাজ করছেন। ১৪ জন প্রশাসক বিশ্বকোষটির প্রশাসনিক ব্যাপারগুলো দেখেন। এই বিশ্বকোষটিতে মোট ১৯,৩৬০টি ফাইল বা চিত্র রয়েছে। বাংলা উইকিপিডিয়াতে বাংলা লিপিতে লিখনের একটি সরঞ্জাম রয়েছে, যার মাধ্যমে কোনো লাতিন বর্ণমালাভিত্তিক কী-বোর্ড ব্যবহার করে উচ্চারণভিত্তিক (ফোনেটিক) উপায়ে বাংলা টাইপ করা যায়। ফলে বহিঃস্থ কোন সফটওয়্যার ডাউনলোড করার প্রয়োজন পড়ে না। বাংলাদেশ উইকিপিডিয়া সম্প্রদায় পরিচালিত সংবাদ প্রকাশনা মধ্যে রয়েছে উইকিবার্তা। বাংলা উইকিপিডিয়ার সম্পাদকদের মধ্যে তরুণদের সংখ্যা পৃথিবীর অন্যান্য ভাষার উইকিপিডিয়ার সম্পাদকদের চেয়ে অনেক বেশি। ২০১০ সালে মোবাইল ফোনের জন্য বাংলা উইকিপিডিয়ার মোবাইল সংস্করণ চালু হয়। ২০১৮ সালে সারা বিশ্ব থেকে প্রায় ১৯ কোটি বার এবং প্রতিদিন গড়ে ৫ লাখ ১৩ হাজার ৬৭৮ বার বাংলা উইকিপিডিয়া দেখা হয়েছে। ২০০২ সালের ফেব্রুয়ারি মাসে ডেভেলপারগণ উইকিপিডিয়াসমূহের জন্য ভাষা কোড ভিত্তিক সাব-ডোমেইন তৈরি শুরু করেন এবং সে সময় অন্য ভাষাসমূহের সাথে বাংলা সাব-ডোমেইনটিও তৈরি করা হয়। ১লা জুন ২০০২ সালে সাবডোমেইনটিতে স্বয়ংক্রিয়ভাবে একটি প্লেসহোল্ডার পাতা তৈরি করা হয়। ২০০৩ সালের ৯ই ডিসেম্বর কানাডার ম্যাকগিল বিশ্ববিদ্যালয়ের পিএইচডির তৎকালীন বাংলাদেশী শিক্ষার্থী শাহ আসাদুজ্জামান প্রথম বাংলা উইকিপিডিয়া তৈরির অনুরোধ করে উইকিপিডিয়ার প্রতিষ্ঠাতা জিমি ওয়েলসের কাছে একটি ইমেইল প্রেরণ করেন। যার পরিপ্রেক্ষিতে একই বছর ২৬শে ডিসেম্বর ডেভেলপারগণ পরীক্ষামূলকভাবে “হোমপেইজ” নামে একটি পাতা তৈরি করেন। ২৭ জানুয়ারি ২০০৪ সালে একটি আইপি ঠিকানা থেকে প্রধান পাতা তৈরির মাধ্যমে আনুষ্ঠানিকভাবে বাংলা উইকিপিডিয়ার যাত্রা শুরু হয়। বাংলা উইকিপিডিয়া চালু হওয়ার পর লিখিত প্রথম নিবন্ধ বাংলা ভাষা যা ২৪ মে ২০০৪ সালে তৈরি করা হয়েছিল। বাংলা ভাষায় ডোমেইন নাম .বাংলা চালু হওয়ার পর উইকিমিডিয়া বাংলাদেশ থেকে উইকিপিডিয়া.বাংলা ডোমেইনের জন্য বিটিসিএলের কাছে আবেদন করা হয়। ১৩ সেপ্টেম্বর ২০১৮ সালে উইকিপিডিয়া.বাংলা ডোমেইনটি সক্রিয় হয় যা বর্তমানে বাংলা উইকিপিডিয়ার মূল ডোমেইনে পুনর্নির্দেশ করা রয়েছে। বাংলা উইকিপিডিয়া জানুয়ারি ২০০৪ সালে এর যাত্রা শুরু করে। সেই সময়ে উইকিপিডিয়ার প্রতি মানুষের আকর্ষণ কম ছিল। পাশাপাশি, বাংলায় অবদান রাখতে বিভিন্ন সীমাবদ্ধতা ছিল। ২০০৬ সাল থেকে সম্পূর্ণ দৃশ্যপট পরিবর্তন হয়ে যায়। সে সময় বাংলা ব্লগিং জগত ধীরে ধীরে বড়ো হচ্ছিল এবং অনেক মানুষ বাংলা কম্পিউটিংয়ে অভ্যস্ত হয়ে উঠছিল— এতে বিনামূল্যের ও মুক্ত-উৎসের টাইপিং-সরঞ্জাম অভ্রও গুরুত্বপূর্ণ ভূমিকা পালন করে। ২৫শে মার্চ ২০০৬ সালে, দেশব্যাপী উইকিপিডিয়াকে জনপ্রিয় করতে বাংলাদেশ ওপেন সোর্স নেটওয়ার্ক (বিডিওএসএন) কর্তৃক একটি উইকি দল গঠন করা হয়। লক্ষ্য ছিল, উইকিপিডিয়ার মাধ্যমে বিশ্ব দরবারে বাংলাকে পরিচিত করা ও বাংলা ভাষায় একটি পূর্ণাঙ্গ বিশ্বকোষ তৈরি করা। সেই সময়, বাংলা উইকিপিডিয়ায় মাত্র ৫০০টি নিবন্ধ ছিল। কিন্তু কিছুদিনের মধ্যেই ‘বিডিওএসএন উইকি দল’-এর সাথে আরও অনেকে যোগদান করেন। দলটি সে-সময় কিছু সংবাদপত্রের মাধ্যমে উইকিপিডিয়ার কথা ছড়িয়ে দিতে শুরু করে এবং একটি বাংলা উইকি মেইলিং লিস্ট পরিচালনা করা শুরু করে। এতে শীঘ্রই দেশ-বিদেশের অনেক বাংলাভাষী এই গতিশীল প্রকল্পে যোগদান করা শুরু করে। এর ফলাফল স্বরূপ, অক্টোবরের শেষে, বাংলা উইকিপিডিয়া ১০ হাজার নিবন্ধের মাইলফলক স্পর্শ করে। দক্ষিণ এশীয় ভাষার উইকিপিডিয়ার মধ্যে বাংলা উইকিপিডিয়া প্রথম এই মাইলফলকে পৌঁছায়। ২০০৯ ও ২০১০-এর মাঝামাঝি সময়ে পশ্চিমবঙ্গ, ভারতের বাংলাভাষীগণ বাংলা উইকিপিডিয়ায় অবদান রাখা শুরু করেন। একই সময়ে উইকিমিডিয়া ফাউন্ডেশন তাদের যাত্রা শুরু করে এবং বাংলায় ও বাংলাদেশে শিক্ষামূলক বিষয়বস্তু প্রচার করতে ৩রা অক্টোবর ২০১১ সালে ফাউন্ডেশন, উইকিমিডিয়া বাংলাদেশ নামে একটি স্থানীয় অধ্যায় অনুমোদন করে। ২৬শে ফেব্রুয়ারি ২০১৫ সালে উইকিপিডিয়ার সহ-প্রতিষ্ঠাতা উইকিমিডিয়া বাংলাদেশ আয়োজিত বাংলা উইকিপিডিয়ার দশম প্রতিষ্ঠাবার্ষিকী অনুষ্ঠানে যোগদান করতে ঢাকায় আসেন। তিনি বলেন, নিবন্ধের গভীরতার দিক থেকে বাংলা উইকিপিডিয়ার অবস্থান অন্যান্য উইকিপিডিয়ার তুলনায় অনেক উপরে। জানুয়ারি ২০১৯ সালের পরিসংখ্যান অনুসারে, বাংলা উইকিপিডিয়াই বাংলা ভাষায় লিখিত একমাত্র অনলাইন মুক্ত বিশ্বকোষ। এছাড়া এটি বর্তমানে ইন্টারনেটের বাংলা বিষয়বস্তু সমৃদ্ধ অন্যতম বড়ো ওয়েবসাইট। বাংলা উইকিপিডিয়ার নিবন্ধ সংখ্যা ২০০৬ সালের সেপ্টেম্বরে ১০ হাজার, ২০০৯ সালের ২৮ জুন ২০ হাজার, ২০১৪ সালের ১৩ মে ৩০ হাজার, ২০১৬ সালের ৪ জানুয়ারি ৪০ হাজার, ২০১৭ সালের ৩০ এপ্রিল ৫০ হাজার, ২০১৮ সালের ৮ আগস্ট ৬০ হাজার, ২০১৯ সালের ১৬ জুলাই ৭০ হাজার, ২০২০ সালে ২৩ জানুয়ারি ৮০ হাজার ও একই বছরের ২২ জুন ৯০ হাজার অতিক্রম করে। ২০২০ সালের ২৫ ডিসেম্বর বাংলা উইকিপিডিয়া ১ লক্ষ নিবন্ধের মাইলফলক অর্জন করে। ০৬ অক্টো ২০২৪ অনুসারে বাংলা উইকিপিডিয়ায় মোট নিবন্ধের সংখ্যা ১,৫৮,৮৬৭টি, পাতার সংখ্যা ১২,৭৫,৪১৫টি, নিবন্ধিত ব্যবহারকারীর সংখ্যা ৪,৭০,৪৩০ জন যার মধ্যে সক্রিয় ব্যবহারকারীর সংখ্যা ১,০৩৩, প্রশাসকের সংখ্যা ১৪ জন এবং "গভীরতা" প্রায় ২৯৭। নিবন্ধের সংখ্যা অনুসারে ৩২৬টি উইকিপিডিয়ার মধ্যে বাংলা উইকিপিডিয়ার অবস্থান ৬৩তম। শুরুর দিকে বাংলা উইকিপিডিয়ার নিবন্ধ, ব্যবহারকারী ও পাঠক কম থাকলেও সেটি ধীরে ধীরে বাড়তে থাকে। ২০১৪ সালের এক জরিপে দেয়া যায়, ২০১২ সালের ডিসেম্বর থেকে ২০১৩ সালের ডিসেম্বর পর্যন্ত বাংলা উইকিপিডিয়ার ব্যবহার বেড়েছে ৪৬ শতাংশ। বাংলা উইকিপিডিয়া তথা উইকিমিডিয়ার বিভিন্ন প্রকল্প স্থানীয়ভাবে সমৃদ্ধি ও প্রসারে বিভিন্ন দেশে উইকিমিডিয়া ফাউন্ডেশন, স্থানীয় শাখা (চ্যাপ্টার) বা ব্যবহারকারী সম্প্রদায় অনুমোদন দিয়ে থাকে। বাংলাদেশে উইকিমিডিয়া বাংলাদেশের মাধ্যমে এবং ভারতে ‘পশ্চিমবঙ্গ উইকিপিডিয়া সম্প্রদায়ের’ মাধ্যমে কার্যক্রম পরিচালিত হয়। ২০০৬ সাল থেকেই মূলত বাংলাদেশের বাংলা উইকিপিডিয়া অবদানকারীগণ বিভিন্ন কর্মসূচি পালন করে। কয়েক বছর পর থেকে পশ্চিমবঙ্গেও বাংলা উইকিপিডিয়া অবদানকারীগণ সংগঠিত হতে থাকেন এবং সচেতনতা কার্যক্রম গ্রহণ করেন। উইকিমিডিয়া বাংলাদেশ থেকে বাংলা উইকিপিডিয়ার সমৃদ্ধিতে সচেতনতা তৈরির জন্য বাৎসরিক নিবন্ধ প্রতিযোগিতা, বাংলা উইকিপিডিয়ার প্রতিষ্ঠাবার্ষিকী অনুষ্ঠান, শিক্ষাপ্রতিষ্ঠানসহ বিভিন্ন সমমনা প্রতিষ্ঠানে কর্মশালা, ছবি প্রতিযোগিতাসহ বিভিন্ন কার্যক্রম পরিচালনা করে। ২০১২ সালে চট্টগ্রামে বাংলা উইকিপিডিয়ার প্রথম সম্মেলন অনুষ্ঠিত হয়। ২০১৪ সালে প্রথম বারের মতো বাংলা উইকিপিডিয়ার ছবি প্রতিযোগিতার আয়োজন করা হয়। এছাড়া আন্তর্জাতিক মাতৃভাষা দিবস উপলক্ষে প্রতি বছর অমর একুশে গ্রন্থমেলায় বাংলা উইকিপিডিয়া সমৃদ্ধির আহ্বান জানিয়ে কার্যক্রম পরিচালিত হয়। ২০১৪ সালে বাংলা উইকিপিডিয়া দশ বছর পূর্তি উপলক্ষ্যে বাংলাদেশে ও পশ্চিমবঙ্গে ২০১৪ ও ২০১৫ সালে বর্ষপূর্তি উদ্‌যাপন আয়োজন করা হয় যেখানে দুই দেশের বাংলা উইকিপিডিয়ানরা অংশগ্রহণ করেন। বাংলাদেশে দশম বর্ষপূর্তি অনুষ্ঠানটি দুটি ধাপে করা হয় যার প্রথমটিতে উইকিপিডিয়ার প্রতিষ্ঠাতা জিমি ওয়েলস অংশ নিয়ে বাংলা উইকিপিডিয়া ও অবদানকারীদের প্রশংসা করেন। অন্যান্য কার্যক্রমের মধ্যে রয়েছে উইকিমিডিয়া প্রকল্পে নারীদের সম্পৃক্ততা বৃদ্ধির জন্য বিভিন্ন ধরনের সচেতনতা কর্মসূচি। ২০১৯ সালের ২৭ জানুয়ারি উইকিমিডিয়া বাংলাদেশ, ঢাকা, রাজশাহী ও সিলেটে বাংলা উইকিপিডিয়ার ১৫তম প্রতিষ্ঠাবার্ষিকী উদ্‌যাপন করে। ২০২৪ সালের একই দিনে ময়মনসিংহ উইকিমিডিয়া সম্প্রদায় বাংলা উইকিপিডিয়ার ২০তম প্রতিষ্ঠাবার্ষিকী উদযাপন করে। বিভিন্ন সময়ে বাংলা উইকিপিডিয়ার তথ্য নিয়ে বাংলাদেশের গণমাধ্যমে বিভ্রান্তি তৈরি হয়েছে। ২০১৮ সালের এপ্রিলে বাংলাদেশের খ্যাতনামা সঙ্গীতশিল্পী রুনা লায়লাকে “উইকিপিডিয়ার শীর্ষ ত্রিশ বাঙালির তালিকায়” স্থান দেওয়ার সংবাদ প্রকাশিত হয়। উইকিপিডিয়ার বাংলা ও ইংরেজি সংস্করণের বাঙালি জাতি নিবন্ধে ছবি ব্যবহারের সূত্র ধরে এ বিভ্রান্তিটি তৈরি হয়। একই বছর আগস্টে বাংলাদেশি লেখক ও শিক্ষাবিদ মুহম্মদ জাফর ইকবালের নিবন্ধে জনৈক ব্যবহারকারী মৃত্যুর ভুল খবর যুক্ত করার ফলে সেটি সংবাদমাধ্যমের শিরোনাম হয়। উইকিপিডিয়াসমূহের তালিকা উইকিমিডিয়া বাংলাদেশ "বাংলা উইকিপিডিয়ার ১৫ বছর"। যুগান্তর। সংগ্রহের তারিখ ২৮ জানুয়ারি ২০১৯।  "উইকিপিডিয়া নিবন্ধের গভীরতা - মেটা"। meta.wikimedia.org (ইংরেজি ভাষায়)। সংগ্রহের তারিখ ২০২৪-০৪-৩০।  সাহায্য:বাংলা টাইপ করা#ইউনিভার্সাল ল্যাঙ্গুয়েজ সিলেক্টর "এবার মোবাইল ফোনে বাংলা উইকিপিডিয়া"। প্রথম আলো। ২০১৯-০৪-৩০ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৯।  "১৯ কোটিবার দেখা হয়েছে বাংলা উইকিপিডিয়া"। টেকশহর। ২৯ জুন ২০২১ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৯।  "সংরক্ষণাগারভুক্ত অনুলিপি"। ২২ ফেব্রুয়ারি ২০০২ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০০২।  "সংরক্ষণাগারভুক্ত অনুলিপি"। ২৩ জুলাই ২০০২ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০০২।  "সংরক্ষণাগারভুক্ত অনুলিপি"। ২৮ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৮।  "বাংলা উইকিপিডিয়ায় প্রথম"। কালের কণ্ঠ। ২৮ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৯।  "প্রধান পাতা: সংশোধিত সংস্করণের মধ্যে পার্থক্য - উইকিপিডিয়া"। bn.wikipedia.org। সংগ্রহের তারিখ ২০২৩-১২-১১।  যদিও পুরাতন সংস্করণ অনুসারে তারিখ ২৫ মে দেখাচ্ছে কিন্তু এখানে ডাটাবেজের সময় (20040524194229) অনুসারে ইউটিসি সময় হিসেবে ধরা হয়েছে। সুলতান, নাহিদ। "বাংলা উইকিপিডিয়ার জন্য .বাংলা ডোমেইন নাম চালু"। উইকিবার্তা। সংগ্রহের তারিখ ২১ ফেব্রুয়ারি ২০১৯।  "সেই অবহেলাতে বাংলা ডোমেইন, নেই ব্যবহার"। টেকশহর। ২৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।  "একনজরে বাংলা উইকিপিডিয়া -"। কালের কণ্ঠ। ১১ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৮।  "১৪ বছরে বাংলা উইকিপিডিয়া -"। কালের কণ্ঠ।  "যুগ পেরিয়ে বাংলা উইকিপিডিয়া -"। কালের কণ্ঠ। ১১ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৮।  "Wikipedia co-founder arrive Dhaka"।  "যে বার্তা দিয়ে গেলেন জিমি ওয়েলস"।  webdesk@somoynews.tv। "ঢাকায় উইকিপিডিয়ার সহ-প্রতিষ্ঠাতা জিমি ওয়েলস"। somoynews.tv। ২৪ মে ২০২০ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৮।  Times, The Dhaka। "গভীরতার বিচারে বাংলা উইকিপিডিয়ায় তৃতীয় ভাষা - The Dhaka Times"।  "উইকিপিডিয়ায় তৃতীয় ভাষা বাংলা"।  "বাংলাদেশে আসছেন জিমি ওয়েলস"।  ntv.com। "GP subscribers get free Wikipedia access"।  "জেনে রাখুন -"। কালের কণ্ঠ।  "-"। কালের কণ্ঠ।  "বাংলা উইকিপিডিয়ায় ৬৪ হাজারের বেশি নিবন্ধ"। কালের কণ্ঠ। সংগ্রহের তারিখ ২৮ জানুয়ারি ২০১৯।  "সমৃদ্ধ করুন বাংলা উইকিপিডিয়া"। প্রথম আলো। সংগ্রহের তারিখ ২৭ জানুয়ারি ২০১৯।  "বাংলা উইকিপিডিয়া নিবন্ধ প্রতিযোগিতা"। রাইজিংবিডি। সংগ্রহের তারিখ ৩০ জানুয়ারি ২০১৯।  "বাংলা উইকিপিডিয়ায় চলছে নিবন্ধ প্রতিযোগিতা"। কালের কণ্ঠ। সংগ্রহের তারিখ ৩০ জানুয়ারি ২০১৯।  "বাংলা উইকির দশম বর্ষপূর্তি পালিত"। বিডিনিউজ টোয়েন্টিফোর। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৯।  "ইস্ট ডেল্টায় উইকিপিডিয়া বিষয়ক কর্মশালা"। বিডিনিউজ টোয়েন্টিফোর। ২৫ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৯।  "কুমিল্লা বিশ্ববিদ্যালয়ে উইকিপিডিয়া-বিষয়ক কর্মশালা"। এনটিভি। সংগ্রহের তারিখ ৩০ জানুয়ারি ২০১৯।  "রাজশাহী বিশ্ববিদ্যালয়ে উইকিপিডিয়া কর্মশালা অনুষ্ঠিত"। দৈনিক ইত্তেফাক। সংগ্রহের তারিখ ৩০ জানুয়ারি ২০১৯।  "উইকিপিডিয়ায় ব্রাহ্মণবাড়িয়ার তথ্য বাড়ানোর উদ্যোগ"। প্রথম আলো। সংগ্রহের তারিখ ৩০ জানুয়ারি ২০১৯।  "বাংলা উইকিপিডিয়া সম্মেলন"। বাংরানিউজ২৪। সংগ্রহের তারিখ ৩০ জানুয়ারি ২০১৯।  "চট্টগ্রামে বাংলা উইকিপিডিয়া সম্মেলন শুরু"। বাংলানিউজ২৪। সংগ্রহের তারিখ ৩০ জানুয়ারি ২০১৯।  "বাংলা উইকিপিডিয়া ছবি প্রতিযোগিতা"। রাইজিংবিডি। সংগ্রহের তারিখ ৩০ জানুয়ারি ২০১৯।  "বাংলা উইকিপিডিয়ায় ছবি প্রতিযোগিতা"। বাংলা ট্রিবিউন। সংগ্রহের তারিখ ৩০ জানুয়ারি ২০১৯। [স্থায়ীভাবে অকার্যকর সংযোগ] "বাংলা উইকিপিডিয়া ছবি প্রতিযোগিতা"। বাংলানিউজ২৪। সংগ্রহের তারিখ ৩০ জানুয়ারি ২০১৯।  "একুশের চেতনায় বাংলা উইকিপিডিয়া সমৃদ্ধ করার আহ্বান"। বাংলানিউজ২৪। সংগ্রহের তারিখ ৩০ জানুয়ারি ২০১৯।  "একুশের চেতনায় বাংলা উইকিপিডিয়া সমৃদ্ধ করার আহ্বান"। প্রথম আলো। ২০২০-০২-১৯ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৯।  "ভাষার মাসে বাংলা উইকিপিডিয়া সমৃদ্ধ করার আহ্বান"। ইত্তেফাক। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৯।  "ভারতে উইকিপিডিয়া কন্ট্রিবিউটরদের সম্মেলন শুক্রবার"। কালের কণ্ঠ। সংগ্রহের তারিখ ৩০ জানুয়ারি ২০১৯।  "বাংলা উইকিপিডিয়ার দশম বছর পূর্তি উদযাপিত"। এনটিভি। সংগ্রহের তারিখ ৩০ জানুয়ারি ২০১৯। [স্থায়ীভাবে অকার্যকর সংযোগ] "বাংলা উইকির দশকপূর্তির আয়োজন"। প্রথম আলো। সংগ্রহের তারিখ ৩০ জানুয়ারি ২০১৯।  "বাংলা উইকিপিডিয়ার দশম বছর পূর্তি উদযাপিত"। ইত্তেফাক। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৯।  "বাংলা উইকিপিডিয়ার ১০ বছর পূর্তি"। বণিক বার্তা। সংগ্রহের তারিখ ৩০ জানুয়ারি ২০১৯।  "যে বার্তা দিয়ে গেলেন জিমি ওয়েলস"। প্রথম আলো। সংগ্রহের তারিখ ৩০ জানুয়ারি ২০১৯।  "উইকিপিডিয়ায় তৃতীয় ভাষা বাংলা"। ইত্তেফাক। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৯।  "উইকিপিডিয়ায় নারী-পুরুষ বৈষম্য প্রকট"। প্রথম আলো। ১৭ অক্টোবর ২০১৯। সংগ্রহের তারিখ ১২ ডিসেম্বর ২০২৩।  "বাংলা উইকিপিডিয়ার ১৫ বছর"। যুগান্তর। সংগ্রহের তারিখ ৩০ জানুয়ারি ২০১৯।  "১৫ বছরে পা দিল বাংলা উইকিপিডিয়া"। রাইজিংবিডি। সংগ্রহের তারিখ ৩০ জানুয়ারি ২০১৯।  "নেত্রকোনায় বাংলা উইকিপিডিয়ার ২০তম জন্মদিনের আড্ডা"। দৈনিক ইত্তেফাক। সংগ্রহের তারিখ ২০২৪-০২-০১।  "শীর্ষ ৩০ বাঙালির মধ্যে রুনা লায়লা"। একুশে টিভি। সংগ্রহের তারিখ ২০ জানুয়ারি ২০১৯।  "উইকিপিডিয়ার শীর্ষ ত্রিশ বাঙালির তালিকায় রুনা লায়লা"। সমকাল। ৮ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৯।  "উইকিপিডিয়ায় শীর্ষ ত্রিশ বাঙালির তালিকায় রুনা লায়লা"। মানবজমিন। সংগ্রহের তারিখ ২০ জানুয়ারি ২০১৯।  "উইকিপিডিয়ায় শীর্ষ ত্রিশ বাঙালিতে রুনা লায়লা"। দৈনিক ইত্তেফাক। ২৯ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৯।  "রুনা লায়লাকে নিয়ে গণমাধ্যমে বিভ্রান্তি"। জাগোনিউজ২৪.কম। সংগ্রহের তারিখ ২০ জানুয়ারি ২০১৯।  "ড. জাফর ইকবালকে মৃত দেখাচ্ছে বাংলা উইকিপিডিয়া"। দৈনিক বাংলাদেশ টুডে। ৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৯।  "জাফর ইকবালকে মৃত দেখাচ্ছে বাংলা উইকিপিডিয়া"। যমুনা টেলিভিশন। সংগ্রহের তারিখ ২০ জানুয়ারি ২০১৯।  "জাফর ইকবালের মৃত্যুর খবর সংশোধন করলো বাংলা উইকিপিডিয়া"। যমুনা টেলিভিশন। সংগ্রহের তারিখ ২০ জানুয়ারি ২০১৯।  উইকিউক্তিতে বাংলা উইকিপিডিয়া সম্পর্কিত উক্তির সংকলন রয়েছে। উইকিমিডিয়া কমন্সে বাংলা উইকিপিডিয়া সংক্রান্ত মিডিয়া রয়েছে। দাপ্তরিক ওয়েবসাইট বাংলা উইকিপিডিয়া মোবাইল ফেসবুকে বাংলা উইকিপিডিয়া টুইটারে বাংলা উইকিপিডিয়া